เรื่องร้องเรียน: สวัสดีครับ เขตคลองเตย ปากซอยสุขุมวิท22 ถ.สุขุมวิท ตั้งแต่ช่วงค่ำ จะมีบาร์เปิด และผู้หญิงบริการจะเอาเก้าอี้มาวางบนทางเดินเท้า นอกจากจะทำเคาน์เตอร์ยื่นออกมาแล้ว ยังมานั่งเกะกะทางเดิน สูบบุปรี่รบกวน ถ้ามีลูกค้าก็จะยืนกันบนทางเท้า  รบกวนส่งเทศกิจมากวดขันด้วยครับ ขอบคุณครับ
การดำเนินการของเจ้าหน้าที่: ฝ่ายเทศกิจได้เข้าตรวจสอบเมื่อวันที่ 19/10/65 เวลา 20.45 น.พบว่าบริเวณที่ผู้ร้องแจ้งมีร้านเปิดเป็นบาร์ได้นำเก้าอี้มาไว้รอบริการลูกค้าบริเวณหน้าร้านจากการสอบถามแจ้งว่าอยู่ในแนวของร้านตนเองจึงขอความร่วมมือให้เก็บเข้าด้านในร้านเพื่อให้ประชาชนทั่วไปได้สัญจรได้สะดวกขึ้นและจะได้ประสานกับฝ่ายโยธาเขตตรวจสอบว่าเป็นที่สาธารณะหรือไม่ จากการตรวจสอบพบว่าเป็นพื้นที่ของเอกชน ในวันที่ 20/10/65 เวลา 22.00 น.ได้เข้าแจ้งกับผู้ประกอบการในจุดดังกล่าวทราบแต่ก็ได้ขอความร่วมมือมิให้นำเก้าอี้มาตั้งด้านหน้าร้าน ตลอดจนจนท.ของร้านมิให้มายืนเรียกลูกค้าที่หน้าร้านเพื่อมิให้กีดขวางทางสัญจรของประชาชน ซึ่งทางผู้ประกอบการในบริเวณนั้นยินดีให้ความร่วมมือและจะปฏิบัติตามที่จนท.แนะนำ ทั้งนี้จะได้ให้จนท.เข้าตรวจสอบเป็นประจำทุกวันต่อไป ขอขอบคุณในข้อมูลครับ
ความเห็นของผู้แจ้ง: ยอดเยี่ยมมากๆครับ แก้ไขปัญหาได้รวดเร็วมากครับ ขอบคุณมากๆครับผม
พื้นที่: แขวงคลองเตย เขตคลองเตย กรุงเทพมหานคร